CELEX: 62012TN0574
Language: et
Date: 2012-12-18 00:00:00
Title: Kohtuasi T-574/12: 18. detsembril 2012 esitatud hagi — PAN Europe ja Stichting Natuur en Milieu versus komisjon

23.2.2013   
            
            
               ET
            
            
               Euroopa Liidu Teataja
            
            
               C 55/22
            
         18. detsembril 2012 esitatud hagi — PAN Europe ja Stichting Natuur en Milieu versus komisjon
   (Kohtuasi T-574/12)
   2013/C 55/40
   Kohtumenetluse keel: hollandi
   
      Pooled
   
   
      Hagejad: Pesticide Action Network Europe (PAN Europe) (Brüssel, Belgia) ja Stichting Natuur en Milieu (Utrecht, Madalmaad) (esindaja: advokaat F. Martens)
   
      Kostja: Euroopa Komisjon
   
      Nõuded
   
   Hagejad paluvad Üldkohtul:
   
               —
            
            
               tühistada kostja 16. oktoobri 2012. aasta otsus, milles leiti, et hagejate vaie, milles puudutatakse komisjoni 29. jaanuari 2008. aasta määrust (EÜ) nr 149/2008, millega muudetakse Euroopa Parlamendi ja nõukogu määrust (EÜ) nr 396/2005, lisades sellele II, III ja IV lisa, milles sätestatakse jääkide piirnormid kõnealuse määruse I lisasse kantud toodete jaoks (ELT L 58, lk 1), on vastuvõetav, kuid ei ole põhjendatud;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagejad tuginevad hagiavalduses vaid ühele väitele, milleks on ELTL artiklite 11, 168, 169 ja 191, Euroopa Liidu põhiõiguste harta artiklite 7, 35 ja 38, määruse (EÜ) nr 395/2005 (1) artikli 1, artikli 14 lõike 2, artiklite 22, 23, 24 ja 25, määruse (EÜ) nr 178/2002 (2) artiklite 5 ja 7 ning direktiivi 91/414/EMÜ (3) artiklite 4 ja 10 rikkumine.
   
               —
            
            
               Hagejad vaidlustavad selle, et jääkide piirnormid on kindlaks määratud kooskõlas hea põllumajandustavaga madalaimal võimalikul tasemel.
            
         
               —
            
            
               Toimingutele ei ole antud põhjalikku hinnangut. Määruse nr 396/2005 artiklid 22 ja 25 ei näe nimelt ajutiste jääkide piirnormide esmakordse kehtestamise raames mingil moel ette kogu toimingu põhjaliku hindamise menetlust.
            
         
               —
            
            
               Sellega ei ole võetud arvesse kumulatiivset mõju tarbijatele.
            
         
               —
            
            
               Lisaks ületavad suur osa ajutiste jääkide piirnorme tervisekaitse standardeid.
            
         
      (1)  Euroopa Parlamendi ja nõukogu 23. veebruari 2005. aasta määrus (EÜ) nr 396/2005 taimses ja loomses toidus ja söödas või nende pinnal esinevate pestitsiidide jääkide piirnormide ja nõukogu direktiivi 91/414/EMÜ muutmise kohta (ELT L 70, lk 1).
   
      (2)  Euroopa Parlamendi ja nõukogu 28. jaanuari 2002. aasta määrus (EÜ) nr 178/2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused (EÜT L 31, lk 1; ELT eriväljaanne 15/06, lk 463).
   
      (3)  Nõukogu 15. juuli 1991. aasta direktiiv 91/414/EMÜ taimekaitsevahendite turuleviimise kohta (EÜT L 230, lk 1; ELT eriväljaanne 03/11, lk 332).